বৃহস্পতিবাৰে নামনিমুৱা মৰিয়নি এক্সপ্ৰেছৰ পৰা লামডিং পাবলৈ এটা ষ্টেশ্যন বাকী থকা অৱস্থাত বৰলাংফাৰত দুৰ্বৃত্তই এজন যুৱকক গঁতিয়াই পেলাই দিয়ে। নিহত যুৱকজনৰ নামৰ শংকু ৰাইজুং বুলি জানিব পৰা গৈছে।
ঘটনা অনুসৰি বৰলাংফাৰৰ উমা পাছোৱান নামৰ লোকজনে শংকু ৰাইজুঙক চলন্ত ৰে'লৰপৰা গঁতিয়াই পেলাই দিয়াৰ ফলতে ৰে'লৰ চেপাত মৃত্যু ঘটে কাৰ্বি আংলং জিলাৰ ধনশিৰিৰ যুৱক শংকুৰ। যুৱকজনে ধনশিৰিৰ পৰা ডিমাপুৰলৈ পূজাৰ বজাৰ কৰিবলৈ গৈ আছিল।
প্ৰত্যক্ষদৰ্শী ৰে'ল যাত্ৰীয়ে দিয়া ভাষ্য অনুসৰি ৰে'লখন লামডিঙৰ আগৰ ষ্টেশ্যনত ৰখাৰ সময়ত হুৰমুৰকৈ বহু মানুহ সোমাই আহে। এই লোকসকলৰ মাজতে আছিল বৰলাংফাৰৰ সুৰা ব্যৱসায়ী উমা পাছোৱান নামৰ লোকজন। পাছোৱানে ৰে'লত উঠাৰ সময়ত এগৰাকী জ্যেষ্ঠ লোকক ঠেলি সোমাই অহাত শংকু ৰাইজুঙে কিয় এজন জ্যেষ্ঠ লোকক গঁতিয়াই ৰে'লত সোমাইছে বুলি প্ৰশ্ন কৰি প্ৰতিবাদ কৰিছিল।
শংকু ৰাইজুঙৰ কথাত ক্ষুণ্ণ হৈ পৰে উমা পাছোৱান আৰু ৰে'লখন চলাৰ পিছতেই উমা পাছোৱানে দুৱাৰৰ ওচৰত থিয় হৈ থকা শংকু ৰাইজুঙক ৰে'লৰপৰা গঁতিয়াই পেলাই দিয়ে। বৰলাংফাৰ ৰে'লৰ দলঙৰ ওপৰতে ঘটনাটো সংঘটিত হয়।
আনহাতে, এই ঘটনাৰ পিছতে যাত্ৰীসকলে উমা পাছোৱানক উত্তম মধ্যম সোধাই লামডিং ৰে'ল আৰক্ষীক গতাই দিয়ে। বিয়লি শংকু ৰাইজুঙৰ মৃতদেহ লামডিং ৰে'ল ষ্টেশ্যনলৈ অনা হয়। ইতিমধ্যে লামডিং ৰে'ল আৰক্ষীয়ে ঘটনাৰ তদন্ত আৰম্ভ কৰিছে।
ডিব্ৰুগড় বিশ্ববিদ্যালয়ৰ ৰেগিং কাণ্ডঃ কোন দায়ী?
কিয় ক্ষমা বিচাৰিলে কিংবদন্তী গায়ক বব ডিলানে?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
